
Kuldetoleranse hos alpine og arktiske collemboler 


LAURITZ SØMME 


Sømme, L.: Kuldetoleranse hos alpine og arktiske collemboler. [Cold-hardiness in alpine 
and arctic Collembola. ] — Ent. Tidskr. 100:149-151. Lund, Sweden 1979. ISSN 0013-886x. 


Collembola are found at higher altitudes and closer to the poles than any other insects. As 
has lately been demonstrated, alpine species, as well as species from the Arctic and the 
Antarctic, apparently depend on supercooling to survive temperatures below the freezing 
point of their haemolymph, while so far no freezing resistant species have been discovered. 
A review is presented regarding supercooling in species of Collembola from Norwegian 
mountains, Swiss and Austrian Alps, Alaskan tundra, Mt. Kenya and the Maritime Antarc- 
tic. Where sufficient data are available it appears that at least part of the population have 
lower supercooling points than the lowest known temperature of their habitat. 

In Tetracanthella wahlgreni from Hardangervidda, Norway, the ability to supercool is 
greatly reduced by the presence of food residues in the gut. Increased cold-hardiness is 
achieved when the gut is emptied in the autumn, and further when glycerol is accumulated 
in the haemolymph at temperatures below 0°. Similar mechanisms are expected to occur 
in other species from habitats with extreme temperature conditions, and further investiga- 
tions would be of interest. 


L. Sømme, Zoological Institute, University of Oslo, P.O. Box 1050, Blindern, Oslo 3, 


Norway. 


For insekter og andre terrestre arthropoder 
fins to muligheter til å overleve lave temperatu- 
rer (Salt 1961, Asahina 1969). Frysetolerante ar- 
ter er i stand til å tåle isdannelse i kroppens vev, 
selv om mengden av is som tolereres, og den tid 
de kan leve i frossen tilstand, varierer betraktelig 
innen og mellom arter. Andre arter er fry- 
sefølsomme, dvs. at de tåler liten eller ingen 
frysing, og iallfall ikke ved temperaturer som de 
normalt vil bli utsatt for i sine naturlige omgivel- 
ser. For å overleve temperaturer under 
kroppsvæskens frysepunkt, er slike arter av- 
hengige av sin evne til å underkjøles. 

Betydningen av underkjøling hos overvintren- 
de insekter har blitt undersøkt hos en rekke arter 
fra forskjellige ordner. I den senere tid er det vist 
at forskjellige arter av collemboler fra alpine, 
arktiske og antarktiske biotoper er frysefølsom- 
me, mens frysetolerante arter hittil ikke er på- 
vist. 


12-Ent. Tidskr. 3/1979 


Gjennomsnitlige underkjølingspunkt hos col- 
lemboler fra forskjellige lokaliteter er gjengitt i 
Tab. 1. Arter fra de østerriske Alper (Sømme 
1979) og fra norske høyfjell (Sømme & Conradi- 
Larsen 1977) lever på avblåste, snefrie fjellrab- 
ber, hvor de utsettes for meget lave temperaturer 
om vinteren. Tetracanthella wahlgreni har høye 
underkjølingspunkt om sommeren, og de laveste 
gjennomsnittsverdier om vinteren med enkelte 
individer helt ned til -39*. Både i de Østerriske 
Alper og i norske høyfjell vil en del av populasjo- 
nen alltid overleve de mest ekstreme vinterfor- 
hold, siden mange individer har underkjølings- 
punkt som ligger lavere enn de lavest målte vin- 
tertemperaturer (Sømme 1979). Arter som ble 
samlet i sveitsiske Alper, og holdt ved -5° og 0° i 
laboratoriet, hadde også lave gjennomsnitlige 
underkjølingspunkt, og enkelte individer kunne 
underkjøles til under 40* (Block & Zettel under 
trykning). Hos fem arter av collemboler (som 

Tab. 1. Gjennomsnitlig underkjølingspunkt (mean s.c.p.) hos collemboler fra forskjellige lokaliteter. 


Mean supercooling point in different species of Collembola from various localities. 





Species 


Location 





Tetracanthella wahlgreni 


Tetracanthella afurcata 


Xenylla acauda 
Isotoma-sp. 

Isotoma hiemalis (juv.) 
Isotomurus alticola 

I. schaefferi 
Vertagopus montanus 
Hypogastrura sahlbergi 
Isotomidae indet. 
Poduridae indet. 


Finse, Norway 


Austrian Alps 


Austrian Alps 
Austrian Alps 
Swiss Alps 

Swiss Alps 

Swiss Alps 

Swiss Alps 

Swiss Alps 
Fairbanks, Alaska 
Fairbanks, Alaska 


“Entomobrya ”’-sp. Mt. Kenya 
"Seira”"-sp. Mt. Kenya 
Cryptopygus antarcticus S. Orkney I. 
Cryptopygus antarcticus Bouvetøya 


Time of Mean Reference 

the year $.6:P. C 

July =7 Sømme & 

Sept. = 16 Conradi-Larsen (1977) 
Febr. -32 

Jan. —29 Sømme (1979) 

March -23 

Jan. — 28 Sømme (1979) 

Jan. —25 Sømme (1979) 

Cultured at -5° —24 Block & Zettel (in press) 
Cultured at 0° — 20 Block & Zettel (in press) 
Cultured at 0° — 22 Block & Zettel (in press) 
Cultured at 0° —23 Block & Zettel (in press) 
Cultured at 0° — 24 Block & Zettel (in press) 
Oct./Nov. -17 Block (1979) 

Oct./Nov. —23 Block (1979) 

Sept. —18 Sømme (unpubl.) 

Sept. =22 Sømme (unpubl.) 
Cultured at 0° —21 Block et al. (1978) 
Cultured at 0° —27 Sømme (1978) 


ikke er tatt med i Tab. 1) samlet fra tundra i 
Alaska i'slutten av juni, overlevet bare noen få 
prosent av eksemplarene 18 timer ved -15° 
(Tanno 1975), mens 100 prosent dødelighet ble 
registrert hos fem andre arter etter denne be- 
handling. De få eksemplarene som overlevet var 
underkjølt, men som hos T. wahlgreni er evnen 
til å underkjøles hos disse artene antagelig minst 
om sommeren. Meget lavere underkjølingspunkt 
ville antagelig bli funnet om vinteren. To arter 
fra taiga i Alaska (Block 1979), som ble samlet 
om høsten hadde lavere underkjølingspunkt 
(Tab. 1). 

Lave underkjølingspunkt ble også registrert 
hos to ikke identifiserte arter av fam. Entomo- 
bryidae fra Mt. Kenya, rett under ekvator. I en 
høyde av 4000 til 5000 m.o.h. faller natt-tempe- 
raturen flere grader under frysepunktet året 
rundt. En av disse artene ("Entomobrya”-sp.) 
lever i et tett lag av visne blad som dekker stam- 
men av den store Senecio keniodendron. Denne 
arten har lavere underkjølingspunkt enn ventet, 
siden temperaturen i dens beskyttede biotop 
sjelden synker under 0°. Den andre arten (*"Sei- 
ra”*-sp.), som ble samlet i gresstuer i en høyde 
av 4500 m.o.h. blir antagelig utsatt for betydelig 
lavere temperaturer, men minimumstemperatu- 


ren for denne biotop er ikke kjent. 

Årsvariasjoner i evnen til å underkjøles hos T. 
wahlgreni blir regulert på to måter. Individer 
med rester av mat i tarmkanalen har som regel 
høye underkjølingspunkt, mens individer med 
tom tarm har meget lavere verdier. Kuldetole- 
ranse hos denne arten økes betraktelig når den 
holder opp å spise, og tømmer tarmen om 
høsten. Ved temperaturer under 0° akkumuleres 
glycerol i kroppsvæsken, og dette resulterer i en 
ytterligere senking av underkjølingspunktet. Ak- 
kumulering av glycerol eller andre kryoprotekti- 
ve stoffer har ikke blitt påvist hos andre arter av 
collemboler, men flere undersøkelser må 
utføres. 

Underkjøling har også blitt undersøkt hos 
Cryptopygus antarcticus fra S. Orkney øyene og 
fra Bouvetøya i det maritime Antarktis (Block et 
al. 1978, Sømme 1978). Eksemplarer som var 
blitt sultet i laboratoriet hadde underkjølings- 
punkt under -30*, og dette er en lavere tempera- 
tur enn de laveste vintertemperturer som er målt 
i artens biotoper på S. Orkney øyene (Block et 
al. 1978). 

Collemboler fins høyere til fjells og nærmere 
mot polene enn noen andre insekter. Videre un- 
dersøkelser av deres kuldetoleranse vil være av 


interesse for å forstå hvordan de kan overleve 
noen av de mest ekstreme vintertemperaturer på 
jorden. Blant de spørsmål som reiser seg er 
hvordan inokulativ frysing ved kontakt med is i 
deres mikrohabitater kan unngås. Et annet pro- 
hlem er hvordan noen arter kan spise om dagen 
og underkjøles til lave temperturer om natten. 
Denne situasjonen gjelder ikke bare i fjellene nær 
ekvator, men også til visse årstider i Arktis og 
Antarktis. Kanskje er det på en eller annen måte 
mulig å unngå mat eller fremmede elementer som 
kan forårsake frysing i tarmkanalen. Uten slike 
nukleasjonskim kan collembolene selv betraktes 
som en væskefylt beholder, hvor betingelsene 
for underkjøling er usedvanlig gunstige. 

Interspesifikke forhold innen slekten Bembidion 


JOHAN ANDERSEN 


Andersen, J.: Interspesifikke forhold innen slekten Bembidion. [Interspecific relations 
within the genus Bembidion (Col., Carabidae).]- Ent. Tidskr. 100:151-155. Lund, Sweden 
1979. ISSN 0013-886x. 


In Northern Norway 8 lithophilous species of Bembidion occur on river banks and lake 
shores. In their choice of microhabitat most of the species are fairly well separated. The 
species B. virens Gyll. and B. saxatile Gyll., however, show a rather high degree of habitat 
overlap. At the lake Rostavatn the two species have almost replaced each other from the 
years 1974—1979. Parts of Nordland county harbour no lithophilous species at streams and 
lakes. In these areas the eurytopic species B. bipunctatum L. and B. bruxellense Wesm. are 
very abundant on gravelly and stony shores, whereas they are scanty or lacking at such 
habitats in Troms and Finnmark where the lithophilous species are numerous quantitatively 
and qualitatively. At a river bank in Troms county B. bipunctatum and B. hasti Sahlb. have 
no overlap in habitat choice in spring and summer. In autumn and winter, however, they 
partly occur together in the same habitat. The results may indicate that interspecific 
competition exists within the genus Bembidion but only further experimental investigations 
can prove whether this is the case. 


J. Andersen, Institutt for biologi og geologi, Universitetet i Tromsø, N-9000 Tromsø, 
Norge. 


Bembidion er fremhevet som en slekt med et 
stort antall co-eksisterende arter og uten intrage- 
nerisk isolasjon (Thiele 1977, Lindroth 1949). 
Ifølge Thiele (1977) er en konkurranseeffekt mel- 
lom nærstående carabide-arter generelt mulig, 


men lite sansynlig. Ifølge denne forfatteren vil 
det i høyden kunne lede til en reduksjon i antallet 
av den konkurransesvakeste arten, men ikke til 
en fullstendig utelukkelse av den fra et habitat. 
Holdbarheten av disse oppfatningene skal i det 


